****

**REPUBLIKA HRVATSKA**

KRAPINSKO – ZAGORSKA ŽUPANIJA

# OPĆINA KRAPINSKE TOPLICE

# OPĆINSKO IZBORNO POVJERENSTVO

KLASA: 013-01/14-01/004

URBROJ: 2197/03-02-14-2

Krapinske Toplice, 08.04.2014.g.

Na temelju članka 32. Odluke o provedbi izbora za članove vijeća mjesnih odbora u Općini Krapinske Toplice ( dalje: Odluka; Sl.gl. KZŽ br. 2/14 i 6/14) i odgovarajuće primjene Zakona o lokalnim izborima ( Narodne Novine br. 144/12) Općinsko izborno povjerenstvo Općine Krapinske Toplice propisuje

**O B V E Z A T N E U P U T E B R O J - 2**

**O REDOSLIJEDU IZBORNIH RADNJI I TIJEKU ROKOVA ZA PROVEDBU IZBORA ZA ČLANOVE VIJEĆA MJESNIH ODBORA U OPĆINI KRAPINSKE TOPLICE**

**1.** Općinsko vijeće Općine Krapinske Toplice donijelo je Odluku o raspisivanju izbora za izbor članova vijeća mjesnih odbora u Općini Krapinske Toplice ( «Službeni glasnik» Krapinsko-zagorske županije broj: 6/14.). Odluka je objavljena dana 07.04.2014.g., u Službenom glasniku Krapinsko-zagorske županije, a stupa na snagu dan nakon objave, odnosno **dana 08.04.2014.g.**

Izbori za članove vijeća mjesnih odbora održati će se zajedno s izborima za članove u Europski parlament iz Republike Hrvatske

**Izbori će se održati u nedjelju 25. svibnja 2014.godine**

**2.** Rokovi teku od dana

**09. travnja 2014.g. od 00:00 sati**.

**3.** Prijedlozi lista za izbor članova vijeća mjesnih odbora moraju biti dostavljeni Općinskom izbornom povjerenstvu Općine Krapinske Toplice najkasnije u roku od 14 dana od dana raspisivanja izbora dakle do

**22. travnja 2014.g. do 24:00 sata**.

(članak 14. st. 1. Odluke)

**4.** Općinsko izborno povjerenstvo Općine Krapinske Toplice sastaviti će i na oglasnoj ploči Općine Krapinske Toplice, na internetskoj stranici Općine Krapinske Toplice i na odgovarajuće mjesto na području pojedinog mjesnog odbora objaviti sve pravovaljano predložene liste za izbor članova vijeća mjesnih odbora, kao i zbirnu listu, i to u roku od 48 sati od isteka roka propisanog za postupak kandidiranja i podnošenja lista, dakle do

**24. travnja 2014.g. do 24:00 sata**.

(članak 16. Odluke)

**5.** Izborna promidžba počinje od dana objave zbirne kandidacijske liste i traje zaključno do 24 sata prije održavanja izbora, dakle od

**25. travnja 2014.g. od 00:00 sati do 23. svibnja 2014.g. do 24:00 sata**.

(članak 26. st.1. Odluke)

**6.** Zabrana izborne promidžbe (izborna šutnja) kao i svako objavljivanje prethodnih rezultata ili procjena rezultata izbora traje tijekom cijelog dana koji prethodi održavanju izbora, kao i na dan održavanja izbora do zaključno 21:00 sat, dakle od

**24. svibnja 2014.g. od 00:00 do 25. svibnja 2014.g. do 21:00 sat**.

(članak 26.st.2. Odluke)

**7.** Općinsko izborno povjerenstvo Općine Krapinske Toplice mora imenovati biračke odbore najkasnije deset dana prije održavanja izbora za članove vijeća mjesnih odbora, dakle do

**14. svibnja 2014.g. do 24:00 sata**.

(članak 30. st. 3. Odluke)

Temeljem članka 64.a. Odluke o dopuni Odluke o provedbi izbora za članove vijeća mjesnih odbora u Općini Krapinske Toplice (Službeni glasnik KZŽ br. 6/14) ovlasti za provođenje izbora za članove vijeća mjesnih odbora imaju birački odbori za provođenje izbora za članove u Europski parlament iz Republike Hrvatske

**8.** Općinsko izborno povjerenstvo Općine Krapinske Toplice objaviti će koja su biračka mjesta određena, s naznakom koji birači imaju pravo glasovati na pojedinim mjestima, najkasnije petnaest dana prije održavanja izbora, dakle do

**09. svibnja 2014.g. do 24:00 sata**.

(Članak 42. Odluke)

**9.** Glasovanje traje neprekidno

**25.svibnja 2014.g. od 7:00 sati do 19:00 sati**.

Biralište se zatvara u 19:00 sati. Biračima koji su se zatekli na biračkom mjestu omogućit će se glasovanje i nakon 19:00 sati.

(Članak 47. Odluke)

**10.** Birački odbor mora dostaviti zapisnik o svom radu s ostalim izbornim materijalom Općinskom izbornom povjerenstvu Općine Krapinske Toplice najkasnije u roku od 12 sati od zatvaranja birališta, dakle do

**26. svibnja 2014.g. do 7:00 sati**.

(Članak 38. Odluke)

**11.** Općinsko izborno povjerenstvo Općine Krapinske Toplice utvrditi će rezultate glasovanja na biračkim mjestima najkasnije u roku od 24 sata od zatvaranja birališta, dakle do

**26. svibnja 2014.g. do 19:00 sati**.

(Članak 46. Zakona)

**12.** Općinsko izborno povjerenstvo Općine Krapinske Toplice kad utvrdi rezultate glasovanja za članove vijeća mjesnih odbora, objaviti će odmah rezultate izbora.

(Članak 50. st.3. Odluke)

**ZAŠTITA IZBORNOG PRAVA**

**13.** Prigovor zbog nepravilnosti u postupku kandidiranja ili u postupku izbora za članove vijeća mjesnog odbora mogu podnijeti:

* politička stranka koja je predložila listu, dvije ili više političkih stranaka koje su predložile kandidacijsku listu, kao i nositelji kandidacijske liste birača i kandidati. Ako je kandidacijsku listu predložilo više političkih stranaka, prigovor će se smatrati pravovaljanim i kad ga je podnijela samo jedna politička stranka

(Članak 60. Odluke)

**14.** Prigovor zbog nepravilnosti u postupku kandidiranja i u postupku izbora za članove vijeća mjesnih odbora podnosi se Općinskom izbornom povjerenstvu Općine Krapinske Toplice u roku od

**48 sati računajući od isteka dana kada je izvršena radnja na koju je stavljen**

**prigovor dakle od 00:00 sati idućeg dana**.

(Članak 61. st. 2. Odluke)

**15.** Općinsko izborno povjerenstvo Općine Krapinske Toplice dužno je donijeti rješenje o prigovoru u roku od

**48 sati od zaprimanja prigovora**

(Članak 61. st. 3. Odluke)

**16.** Protiv rješenja Općinskog izbornog povjerenstva Općine Krapinske Toplice podnositelj prigovora, koji je nezadovoljan takvim rješenjem ima pravo žalbe Uredu državne uprave u Krapinsko-zagorskoj županiji.

(Članak 63. st. 2. Odluke)

**17.** Žalba se izjavljuje u roku od

**48 sati od primitka rješenja protiv kojeg se prigovor izjavljuje**

(Članak 63. st. 2. Odluke)

**18.** Ured državne uprave u Krapinsko-zagorskoj županiji dužan je donijeti rješenje o žalbi u roku od

**48 sati od dana kada je žalba dostavljena, dakle od 00:00 sati idućeg dana**.

(Članak 63. st. 3. Odluke)

**Predsjednik**

**Općinsko izbornog povjerenstva:**

Krunoslav Stjepan Rajačić